
אסתי התעוררה שטופת זיעה.
מה קורה לה? איזה מין חלומות היא חולמת.
נתי ישב על המטה.
העיניים שלו בהו.
זה קצת הפחיד אותה.
"מה קרה למה התעוררת פתאום?"
אסתי התנערה מההרהורים.
"שום דבר, חלמתי חלום מפחיד כאילו אנחנו גרים במקום שקוראים לו כפר חנה ואנחנו מנותקים מכל העולם והילדים של אחותי אצלנו".
"באמת חלום מפחיד"  נתי הסתכל עליה במבט מוזר.
אסתי חזרה למציאות. "אבל מה קורה עם הקורונה? באמת אין מחר לימודים?"
"לא יודע. אבל אמרו בכולל שיש הוריקן ולכן לא יהיו מעונות".
"אה, רק בגלל ההוריקן", אסתי פיהקה וחזרה לישון.
* * *
בבקר היה תור ארוך בסופר.
"למה נגמר המטרנה" אסתי ניסתה להישמע עניינית.
"אה, לא שמעת? הייתה אתמול התנפלות המונית וכולם רוקנו את המדפים"
אסתי נעצרה. מבוהלת. "אבל למה".
"לא יודעת, אומרים ששר הבריאות עומד להכריז על בידוד בית מלא לכל האזרחים".
אסתי חשבה שהיא יציבה. "וטיטולים נשאר?"
"כן. אבל אם אין לך מטרנה מה יש לך לעשות עם טיטולים?"
* * *
אהובי מחייגת לאסתי.
"מה נשמע? יש לך מושג אם יהיו היום מעונות?"
אסתי נאנחה. למה אחותה חושבת שיש לה עכשיו כח לענות על כאלו שאלות.
"לא, ואני מודיעה לך כבר עכשיו שלא אסכים לשמור לך על הילדים".
"אבל אסתי..." השיחה נותקה.
אוף! מה קורה לה, לאסתי, לאחרונה. היא לא בטוחה שזה בגלל הקורונה.
נפתלי נכנס לחדר והביט בה ממושכות.
"למה לא יצאת לכולל?"
"א"א לצאת".
"למה" אהובי הרגישה שהיא קורסת.
העיניים שלו ננעצו בה עוד יותר.

